החשמל כיום מיוצר ברובו (כ-60%) על ידי חברת החשמל והשאר (כ-40%) על ידי יצרנים פרטיים. בשנים הקרובות היחס אמור להיות 30% חברת החשמל ו-70% יצרנים פרטיים. שיווק חבילות החשמל והגבייה עובר מידיה של חברת החשמל אל חברות החשמל החדשות. חברת החשמל נשארת אחראית ב-100% על הולכת החשמל לצרכנים ועל תחזוקת הרשת, כך שלא משנה באיזו חברה אתם מנויים - מגיע אליכם אותו החשמל. טכנאי חברת החשמל נשארים האחראים על תיקון התקלות עבור לקוחות כל החברות.